A addinai, Maryamu ko Mary (Judeo-Aramaic מרים Maryam "M". Larabci مريم(Maryam); Septuagint Greek Μαριαμ, Mariam, Μαρια, Maria; Syriac ) Ita ce mahaifiyar Yesu. An ba da labarin ta a cikin littafin Sabon Alkawari na Baibul. Imanin Kirista game da Maryamu ya samo asali ne daga Littafi Mai-Tsarki. Linjilar Matta da Linjilar Luka sun ce Maryamu budurwa ce da aka ɗaura mata aure da wani mutum mai suna Yusufu. Linjilar Luka ta ce mala'ika Jibra'ilu ya zo wurin Maryamu ya gaya mata cewa za ta haifi ɗa. Mala’ikan ya gaya wa Maryamu cewa ta kira ɗanta Yesu. Mala’ikan kuma ya ce Yesu zai ceci mutane daga zunubansu . Maryamu ta tambayi mala'ikan yadda za ta yi juna biyu, tunda ita budurwa ce . Mala’ikan ya gaya mata cewa Allah ya yi mata ciki ta hanyar mu’ujiza. A wata na shida, aka aiko mala'ika Jibra'ilu daga wurin Allah zuwa wani gari na Galili da ake kira Nazarat, zuwa ga wata budurwa da za ta auri wani mutum mai suna Yusufu, daga gidan Dawuda, sunan budurwar kuwa Maryamu.